**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL PRITARIMO VIEŠOSIOS ĮSTAIGOS LAZDIJŲ SOCIALINIŲ PASLAUGŲ CENTRO 2019 METŲ VEIKLOS ATASKAITAI, AUDITORIAUS IŠVADAI IR ATASKAITAI BEI 2019 METŲ METINIŲ FINANSINIŲ ATASKAITŲ RINKINIO PATVIRTINIMO

2020 m. balandžio 23 d. Nr. 34-340

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir 3 dalies 5 punktu, Lietuvos Respublikos viešųjų įstaigų įstatymo 10 straipsnio 1 dalies 6 punktu, 5 ir 8 dalimis, 12 straipsnio 1 dalimi, Lazdijų rajono savivaldybės tarybos veiklos reglamento, patvirtinto Lazdijų rajono savivaldybės tarybos 2017 m. rugsėjo 22 d. sprendimu Nr. 5TS-1026 „Dėl Lazdijų rajono savivaldybės tarybos veiklos reglamento tvirtinimo“, 223 ir 229 punktais bei Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://10.103.1.4:49201/aktai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, Lazdijų rajono savivaldybės taryba nusprendžia:

1. Pritarti:

1.1. viešosios įstaigos Lazdijų socialinių paslaugų centro 2019 metų veiklos ataskaitai (pridedama);

1.2. Arūno Vitkevičiaus individualios audito įmonės 2019 m. balandžio 9 d. nepriklausomo auditoriaus išvadai ir ataskaitai dėl viešosios įstaigos Lazdijų socialinių paslaugų centro 2019 metų finansinių ataskaitų audito (pridedama).

2. Patvirtinti viešosios įstaigos Lazdijų socialinių paslaugų centro 2019 metų metinių finansinių ataskaitų rinkinį (pridedama).

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Rima Šukienė, tel. (8 318) 51 399

**LAZDIJŲ RAJONO SAVIVALDYBĖS TARYBOS SPRENDIMO**

# „DĖL PRITARIMO VIEŠOSIOS ĮSTAIGOS LAZDIJŲ SOCIALINIŲ PASLAUGŲ CENTRO 2019 METŲ VEIKLOS ATASKAITAI, AUDITORIAUS IŠVADAI IR ATASKAITAI BEI 2019 METŲ METINIŲ FINANSINIŲ ATASKAITŲ RINKINIO PATVIRTINIMO“ PROJEKTO

**AIŠKINAMASIS RAŠTAS**

2020 m. balandžio 16 d.

# Lazdijų rajono savivaldybės tarybos sprendimo „Dėl pritarimo viešosios įstaigos Lazdijų socialinių paslaugų centro 2019 metų veiklos ataskaitai, auditoriaus išvadai ir ataskaitai bei 2019 metų metinių finansinių ataskaitų rinkinio patvirtinimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 19 punktu ir 3 dalies 5 punktu, Lietuvos Respublikos viešųjų įstaigų įstatymo 10 straipsnio 1 dalies 6 punktu, 5 ir 8 dalimis, 12 straipsnio 1 dalimi, Lazdijų rajono savivaldybės tarybos veiklos reglamento 223 ir 229 punktais bei Atstovavimo Lazdijų rajono savivaldybei viešosiose įstaigose taisyklių 5 ir 6 punktais.

Viešosios įstaigos Lazdijų socialinių paslaugų centro teisinis statusas – viešoji įstaiga. Lazdijų rajono savivaldybė yra šios viešosios įstaigos dalininkė (savininkė), o Lazdijų rajono savivaldybės, kaip įstaigos dalininkės (savininkės) teises ir pareigas įgyvendinanti institucija – Lazdijų rajono savivaldybės taryba. Kadangi Lazdijų rajono savivaldybė yra įstaigos savininkė, Lazdijų rajono savivaldybės tarybos raštiški sprendimai prilyginami visuotinio dalininkų susirinkimo sprendimams.

Lazdijų rajono savivaldybės tarybos 2019 m. liepos 26 d. sprendimu Nr. 5TS-107 „Dėl nepriklausomo audito atlikimo Lazdijų rajono savivaldybės įstaigose ir valdomose įmonėse“ nuspręsta atlikti viešųjų įstaigų, tarp jų ir viešosios įstaigos Lazdijų socialinių paslaugų centro, nepriklausomą 2019 metų metinių finansinių ataskaitų rinkinių auditą. Lazdijų rajono savivaldybės tarybos 2020 m. sausio 31 d. sprendimu Nr. 5TS-246 „Dėl viešųjų įstaigų 2019 metų metinių finansinių ataskaitų rinkinių nepriklausomo audito“ nustatyta, kad viešųjų įstaigų, tarp jų ir viešosios įstaigos Lazdijų socialinių paslaugų centro, 2019 metų metinių finansinių ataskaitų rinkinių nepriklausomą auditą atliks Arūno Vitkevičiaus individuali audito įmonė.

Šio projekto tikslas – pritarti viešosios įstaigos Lazdijų socialinių paslaugų centro 2019 metų veiklos ataskaitai, Arūno Vitkevičiaus individualios audito įmonės 2019 m. kovo 31 d. nepriklausomo auditoriaus išvadai ir audito ataskaitai dėl viešosios įstaigos Lazdijų socialinių paslaugų centro 2019 metų finansinių ataskaitų audito ir patvirtinti viešosios įstaigos Lazdijų socialinių paslaugų centro 2019 metų metinių finansinių ataskaitų rinkinį bei nustatyti, kad sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Viešosios įstaigos Lazdijų socialinių paslaugų centro dalininkų kapitalas 2019 m. gruodžio 31 d. buvo 390202,42 Eur. Nuostolis – 18347,29 Eur. 2019 metais, palyginus su 2018 metais, balansinio pelno negauta.

Įgyvendinus Lazdijų rajono savivaldybės tarybos sprendimą, bus įgyvendintos Viešųjų įstaigų įstatyme numatytos Lazdijų rajono savivaldybės, kaip viešosios įstaigos Lazdijų socialinių paslaugų centro dalininkės (savininkės), neturtinės teisės.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Rengiant projektą gauti specialistų vertinimai ir išvados – dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Socialinės paramos ir sveikatos skyriaus vedėja Rima Šukienė.

Socialinės paramos ir sveikatos skyriaus

vedėja Rima Šukienė